b"\n_START_ARTICLE_\nCarrer d'en Granada\n_START_SECTION_\nDescripci\xc3\xb3\n_START_PARAGRAPH_\nCarrer senyorial de la Tarragona medieval situat al casc antic i paral\xc2\xb7lel al tra\xc3\xa7at de la muralla de la ciutat. Limita amb el carrer de la Portella i amb la intersecci\xc3\xb3 del carrer Puig d'en Sitges i carrer dels Descal\xc3\xa7os. Es tracta d'una de les vies m\xc3\xa9s singulars de la ciutat on es van al\xc3\xa7ar els edificis nobles o de gran inter\xc3\xa8s a partir de l'\xc3\xa8poca medieval, fet que es va real\xc3\xa7ar en \xc3\xa8poca moderna modelant una unitat arquitect\xc3\xb2nica i paisatg\xc3\xadstica excepcional a la part alta de Tarragona. Al carrer Granada es troben edificis tan singulars com les cases de Poblet (Cat. Mun. Ref.: 33), Companys (Cat. Mun. Ref.: 34), Satorres (Cat. Mun. Ref.: 35), de Miquel Aleu (Cat. Mun. Ref.: 36), de Santes Creus (Cat. Mun. Ref.: 37), de Joaquim Punyed (Cat. Mun. Ref.: 38), o de la casa Canals (Cat. Mun. Ref.: 39). La not\xc3\xadcia m\xc3\xa9s antiga d'aquest carrer dat de 1368. Especialment interessants s\xc3\xb3n els sis immobles que s'assenten sobre les muralles de la ciutat, on s'han obert diverses finestres i balcons. Tamb\xc3\xa9 destaca la casa Fortuny, Mallol o Llorach, ja que es troba assentada en la secci\xc3\xb3 on hi ha una de les portes cicl\xc3\xb2pies de la muralla. Sembla que la seva nomenclatura prov\xc3\xa9 de Guillem \xc3\x87agranata, senyor de la Granada, qui l'any 1118 figura entre els primers ocupadors de Tarragona."